**Приложение 1**

**ПРОГРАМА НА ФОНДАЦИЯ „РУСЕ – ГРАД НА СВОБОДНИЯ ДУХ“ ЗА 2020 Г.**

|  |  |  |  |
| --- | --- | --- | --- |
| Организация | Проект | Период на изпълнение | Сума |
| ЛИЦАТА НА РУСЕ | | | |
| *Приемът на заявления е целогодишен и не е обвързан със срок.* *Кандидатурите се одобряват съобразно условията на*  *ПРАВИЛА ЗА ПОДПОМАГАНЕ ЧРЕЗ ДАРЕНИЕ ИЛИ ГРАНТ (В ПАРИ ИЛИ В НАТУРА)*  *И НАГРАЖДАВАНЕ НА ЛИЦА С ИЗЯВЕНИ ДАРБИ ОТ ОБЩИНА РУСЕ*  *Към 29 юни 2020 година е постъпило само едно заявление за подпомагане, но поради отлагане на международното събитие, беше оттеглено.* | | | |
| ПРОГРАМА „ЗНАНИЕ И РАСТЕЖ“ | | | |
| *Предвижда се обявяване на конкурс за проекти, които ще допринесат за подобряване на условията за личностно и професионално израстване на хората. Те трябва да са в областите наука, образование, история, личностно израстване.*  *Програма „Знание и растеж“ се превърна в успешен модел за местно партньорство в сферата на образованието, науката, новите технологии, личностното израстване и историята.*  *Основните цели на програма „Знание и растеж“ са разширяване на възможностите за достъп до знание и създаване на условия за свободно човешко развитие, както и подкрепа за разгръщането на личностните и професионалните качества и умения на хората, чрез трупане на знания, пречупени през призмата на практическия опит.* | | | |
| СОБСТВЕНИ И ПАРТНЬОРСКИ ИНИЦИАТИВИ | | | |
| Общинска фондация  „Русе – град на свободния дух“ | **Фотоконкурс  „Моето незабравимо преживяване в Русе“** | **юни - ноември 2020 г.** | **4000 лв.** |
| Общинска фондация  „Русе – град на свободния дух“ | **Празник на квартала** | **април – октомври 2020** | **10 000 лв.** |
| Общинска фондация  „Русе – град на свободния дух“, Ролер клуб | **Фестивал на колелца** | **юни- октомври 2020 г.** | **2500 лв.** |
| Общинска фондация „Русе – град на свободния дух“, Спортен клуб Ruse GO” | **„100 дни спорт“** | **юни – септември 2020 г.** | **3000 лв.** |
| Общинска фондация  „Русе – град на свободния дух“, Сдружение „Русенска музикална колегия“ | **„Джаз синдикат представя – Back to normality“** | **23 май 2020 г.** | **3447 лв.** |
| Общинска фондация  „Русе – град на свободния дух“ | **„Палитра от детски усмивки“, празник, посветен на 1 юни –Ден на детето** | **1 юни 2020 г.** | **3173,61 лв.** |
| Общинска фондация „Русе – град на свободния дух“, НЧ „Христо Ботев – 1908 г“ -Русе | **Велопоход „ЗАедно МОжем“** | **юни –юли 2020 г.** | **1500 лв.** |
| Общинска фондация „Русе – град на свободния дух“, Общински детски център за култура и изкуство -Русе | **XIII Национален конкурс за литературно творчество и журналистика „Стоян Михайловски“** | **май – октомври 2020 г.** | **250 лв.** |
| Общинска фондация  „Русе – град на свободния дух“, Държавен архив - Русе | **Изложба „Миналото днес“** | **август – септември 2020 г.** | **1300 лв.** |
| Общинска фондация  „Русе – град на свободния дух“,  Авто –мото клуб „Русчукъ“ | **Парад на ретро автомобили Русе 2020** | **август - септември 2020 г.** | **6000 лв.** |
| Общинска фондация „Русе – град на свободния дух“, ОП „Русе арт“ | **„Река Дунав – портал към Европа“ – Празник на кея** | **септември 2020 г.** | **5000 лв.** |
| Общинска фондация  „Русе – град на свободния дух“, Община Русе | **Пленер „3D стрийт арт Русе“** | **септември 2020 г.** | **8000 лв.** |
| Общинска фондация  „Русе-град на свободния дух“, Сдружение „Грийн рок фест“, рок общност на Русе | **Грийн рок фест 2020** | **12,13 септември 2020 г.** | **8 000 лв.** |
| Общинска фондация  „Русе – град на свободния дух“,  Фондация „Еконт“ | **Конкурс „Посланик на свободния дух в моето училище“** | **септември –5 октомври 2020 г.** | **4000 лв.** |
| Общинска фондация „Русе – град на свободния дух“, Клуб „Мечтание“, Дамски писателски клуб „Фортуна“ | **Национален конкурс за къс разказ  „Русе – град на мостове“** | **януари – декември 2020 г.** | **500 лв.** |
| *Програмата подлежи на актуализиране* | | | |

**Фото конкурс „Моето незабравимо преживяване в Русе“**

Основната цел на конкурса е да провокира жителите и гостите на Русе да представят града като преживяна положителна емоция чрез средствата на фотографското изкуство. Конкурсът ще бъде насочен както към професионалисти, така и към любители. Творбите ще бъдат публикувани на специално създадена за целта Фейсбук страница. Експертно жури и публика ще оценят кои са най-добрите фотографии, чиито автори ще получат награди.

**Празник на квартала**

Инициативата стартира с цел да приобщи кварталите на Русе към мрежата от културни пространства и да обедини хората, създавайки чувство на общност чрез изкуство. Идеята включва провеждане на две събития през пролетта и есента в два отделни квартала на града, като през 2020 година това ще са кварталите Чародейка и Долапите. В програмата ще бъдат включени музикални изпълнения, забавни игри, танцово изкуство, арт ателиета и др.

**Фестивал на колелца**

Инициативата, обединява любителите на ролери и тротинетки на различна възраст. В два последователни дни за тях ще бъдат подготвени предизвикателства под формата на дефиле на колелца, състезания, уроци за начинаещи и др. За най-добрите са предвидени награди.

**100 дни спорт**

Проектът включва серия от безплатни спортни събития, в които би могъл да се включи всеки един гражданин на Русе. Всеки ден от 30 май до 6 септември 2020 година на открито ще се провеждат занимания по йога, народни танци, футбол, волейбол, детски празници, силови тренировки, походи, бягане, спортно ориентиране и др. Целта на проекта е да мотивира местните жители към активен и здравословен начин на живот .

**Проект „Русе джаз синдикат представя Back to Normality”**

Проектът представя незабравимо музикално пътешествие в света на джаза с концерта „Русе джаз синдикат представя Back to normality”. Той се проведе на открито, на площад „Свобода“ пред Съдебната палата, при строго спазване на противоепидемичните мерки. В него взеха участие Александър Славчев – китара, Станислав Арабаджиев – клавишни, Светослав „Козмо“ Неделчев – бас, Анатоли Ангелов – саксофон, Юлиян Данчев – перкусии, Велизар Проданов –цигулка, Деян Джумалийски –перкусии, Даниел Джумалийски –ударни. В програмата бяха включени едни от най-популярните произведения от световната джаз музика.

Концертът се излъчи на живо в You Tube канал, благодарение на RUSE LIVE.

**Палитра от детски усмивки – 1 юни - Ден на детето**

По повод Деня на детето, около хиляда и петстотин деца на Русе получиха балони, подарък от Фондация “Русе – град на свободния дух“. Те се раздаваха през целия ден на шест места в града - на пл. „Батенберг“, на пл.“Свобода“/ пред Съдебната палата/, в Парка на младежта и в кварталите „Дружба“, „Чародейка“ и „Здравец“. Инициативата се реализира със съдействието на членове от Младежкия парламент към Общински младежки дом – Русе, които получиха ваучери за книги.

В рамките на проекта „Палитра от детски усмивки“ на 1 юни от 14 часа на официална церемония бяха наградени деца от началните училища в Русе. Първокласниците и второкласниците бяха отличени от педагогическите колективи на училищата за отлични резултати в училище и за отлично представяне в различни инициативи.

**Велопоход „ЗАедно Можем“**

НЧ „Христо Ботев – 1908“ в Русе, с подкрепата на Фондация „Русе –град на свободния дух“ и „Ас –Строй“ ЕООД стартираха подготовка на велопоход „ЗАедно МОжем“. Той е предвиден за 4 юли , като в него могат да се включат малки, големи и още по-големи колоездачи и любители на велосипеди. Заедно те ще тръгнат от подлеза на кръговото кръстовище на „ОЗК Арена“, ще преминат по бул. „Цар Освободител“, покрай Пантеона, Парка на възрожденците, паметника „Альоша“ и ще стигнат до Парка на младежта, където ще се движат по северната алея, стигайки до тенис кортовете, а от там по южната алея към финала при „Вазата“. По маршрута ще се ползват велоалеите. Всички участници трябва да бъдат със свои велосипеди и каски.

На всички регистрирали се и участвали във велопохода ще бъдат раздадени подаръци.

Целта на събитието е да се насърчи активния и здравословен начин на живот на русенци, да се популяризира карането на велосипеди, като възможност за намаляване на автомобилния транспорт и вредните емисии във въздуха в Русе.

**XIII Национален конкурс за литературно творчество и журналистика „Стоян Михайловски“**

Конкурсът е предназначен за ученици от цялата страна. Темата за първата възрастова група в двата раздела на конкурса се посвещава на 100-годишнината от рождението на Джани Родари. Темата за литературния раздел на конкурса се посвещава на 140-ата годишнина от рождението на Йордан Йовков, а темата за раздела „Журналистика" е с посвещение на 125-ата годишнина от рождението на Гео Милев. Конкурсът се провежда по инициатива на Общински детски център за култура и изкуство – Русе, а Фондация „Русе – град на свободния дух“ ще осигури две специални награди в двата раздела.

**Парад на ретро автомобили и мотоциклети Русе 2020**

Парад на ретро автомобили и мотоциклети ежегодно събира в Русе над 80 колекционери на класически возила от България и Румъния.

Ретро автомобилите и мотоциклетите дефилират по централните улици на града, след което многобройните зрители от страната и чужбина имат възможност да разгледат и да се снимат с класическите бижута на четири колела. Експертно жури оценява автомобилите и връчва награди в различни категории. Публиката също гласува за своя фаворит. Инициативата е съпътствана с атрактивна шоу и музикална програма.

**Изложба „Миналото днес“**

На 19 август, Световният ден на фотографията, на централния площад в Русе ще бъде експонирана изложба “Миналото днес“. Изложбата е опит да се направи връзка между минало и настояще. Фотосите, съхранявани в Държавен архив – Русе ще представят емблематичните сгради на Русе с малка история за всяка една от тях на български и на английски език. Подобна изложба беше експонирана през 2019 година и се радва на голям интерес от страна на хиляди русенци и гости на града.

Посланието на организаторите е ,че съхраняването на културно-историческото наследство на страната ни през вековете и занапред трябва да е мисия на всеки един от нас.

**„Река Дунав – портал към Европа“ – Празник на кея**

Проектът предвижда серия от инициативи в различни области на изкуството, посветени на река Дунав и мостът, който тя изгражда за Русе към Европа. За участие ще бъдат привлечени местни и национални творци. Предвидени са занимания за всички възрасти.

**3D STREET ART**

Местни и чуждестранни художници ежегодно обединяват усилията си в създаването на уникални мащабни 3D рисунки, които променят облика на Русе. От произведенията оживяват истории от градската действителност, известни спортисти или приказни светове, които носят на зрителите незабравими емоции.

**GREEN ROCK FEST RUSE 2020**

Грийн рок фест е едно от значимите събития в Русе. Идеята на фестивала е да даде шанс на групи в началото на тяхната кариера да покажат музиката си, да свирят на една сцена с родни и световни звезди, да намерят приятели и да пазят природата. На сцената на Грийн рок фест през годините са се изявявали младежки банди от България, Румъния, Турция, Сърбия и Македония. Специални гости на фестивала са били звезди като легендите „Назарет“ , Джон Лоутън /Uriah Heep/, Джо Лин Търнър/Rainbow/, Тим „Рипър“ Оуенс /Judas Priest/, Миленко Матиевич /Steelheаrt/, „Бонфайър“, култовите български групи „Тангра“, „Б.Т.Р.“, „Кикимора“, „Обратен ефект“, българските рок емблеми Васко Кръпката, Милена Славова, Валди Тотев и Дими Димитрова. В програмата присъстват още изложби, майсторски класове.

**Конкурс „Посланик на свободния дух в моето училище“**

Инициативата цели да утвърди ролята на учителите като съвременни будители. В рамките на конкурса ученици номинират своите учители чрез видео номинации. Съобразно подадената информация и мотивите, посочени от учениците, журито определя носителите на приза „Посланик на свободния дух в моето училище“. Награждаването е предвидено за 5 октомври 2020 година, когато е Международният ден на учителя.

**Национален конкурс за къс разказ „Русе – град на мостове“**

Конкурсът стартира през 2017 година като съвместна инициатива на Сдружение „Клуб „Мечтание“, Дамски писателски клуб „Фортуна“, Фондация „Русе – град на свободния дух“ и Дарик радио. В продължение на две години чрез него получиха шанс за изява десетки млади автори от страната и чужбина. Идеята на инициативата е да насърчи творческото писане и да провокира по-голям интерес към четенето на художествена литература.

**ПРЕДСЕДАТЕЛ:**

**/Иво Пазарждиев/**